
E L Ő T E R J E S Z T É S

Sülysáp Város Önkormányzata Képviselő-testületének

2016. november 17-én tartandó munkaterv szerinti ülésére

4. napirendhez

Tárgy: 2017/2018. tanévre vonatkozó általános iskolai felvételi körzethatárok véleményezése
Tisztelt Képviselő-testület!

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet (a továbbiakban: EMMI rendelet) 24. § (1) bekezdése szerint a megyei kormányhivatal - a települési önkormányzatok véleményének beszerzését követően - határozza meg az általános iskolák felvételi körzetét.

Az EMMI rendelet 24. § (1) bekezdésében foglaltak szerint „A felvételi körzetek megállapításához a kormányhivatal minden év november utolsó napjáig beszerzi az illetékességi területén található települési önkormányzatok véleményét, amely tartalmazza a település jegyzőjének nyilvántartásában szereplő, a településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek létszámát intézményi és tagintézményi bontásban. A kormányhivatal február utolsó napjáig tájékoztatja a települési önkormányzatokat és az illetékességi területén működő általános iskolákat a kijelölt körzetekről."

Ennek alapján a Pest Megyei Kormányhivatal a 2016/2017. tanévre meghatározott általános iskolai felvételi körzethatárok véleményezésére hívta fel önkormányzatunkat, jelesül, hogy azok változtatás nélkül fenntarthatók-e, vagy javasoljuk azok megváltoztatását a 2017/2018. tanévre.
A 2016/2017. tanévre megállapított körzethatárok, valamint az intézményekbe járó hátrányos helyzetű gyermekek száma:
	Feladatellátási hely
	Felvételi körzet
	HH
	HHH

	Sülysápi Móra Ferenc Általános Iskola /Malom utca 14-18./
	a Bogdán Flórián utca – Petőfi Sándor utca – Dányi út útvonal és a Kiskókai utca Fő utca – Régi Úri út útvonal közé eső településrész (a Kiskókai utcát egészében beleértve)
	0
	10

	Sülysápi Móra Ferenc Általános Iskola Vörösmarty utcai Telephelye /Vörösmarty utca 1./
	a Kiskókai utca Fő utca – Régi Úri út útvonaltól keletre eső településrész (a Kiskókai utcát nem beleértve)
	2
	5

	Sülysápi Szent István Általános Iskola /Dózsa György utca 110./
	a Bogdán Flórián utca – Petőfi Sándor utca – Dányi út útvonaltól nyugatra eső településrész (a határoló utcákat is beleértve)
	1
	5


Önkormányzatunkhoz nem érkezett kérés, panasz a jelenlegi körzethatárokkal kapcsolatosan, így nem látjuk indokoltnak a fennálló körzethatárok módosítását.
…/2016. (XI. 17.) ÖKT határozati javaslat

Sülysáp Város Önkormányzatának Képviselő-testülete 20/2012. (VIII. 31.) EMMI rendelet 24. § (1) bekezdése alapján
1./ a sülysápi általános iskolai feladatellátási helyek 2016/2017. tanévre megállapított felvételi körzethatárainak módosítását nem látja indokoltnak, így azok változtatás nélküli fenntartását javasolja a 2017/2018. tanévre;

2./ az alábbiak szerint közli az intézményekbe járó hátrányos helyzetű tanulók létszámát:

· Sülysápi Móra Ferenc Általános Iskola: 0 fő HH, 10 fő HHH
· Sülysápi Móra Ferenc Általános Iskola Vörösmarty utcai Telephelye: 2 fő HH, 5 fő HHH
· Sülysápi Szent István Általános Iskola: 1 fő HH, 5 fő HHH
Határidő: 2016. november 30. 

Felelős: polgármester
Sülysáp, 2016. november 10.

Horinka László s.k.


polgármester
PAGE  
2/2

